Na temelju čl. 58. st. 2. Zakona o zaštiti na radu (Narodne novine broj 71/14., 118/14., 154/14., 94/18. i 96/18.), čl. 26. i 27. Zakona o radu (Narodne novine broj 93/14., 127/17., 98/19., 151/22. i 64/23.) i članka 50. Statuta Centra za odgoj i obrazovanje Ivan Štark Osijek (u daljnjem tekstu: škola) Školski odbor uz suglasnost sindikalnog povjerenika, na sjednici održanoj 04. ožujka 2024. godine donosi

**PRAVILNIK O TESTIRANJU NA ALKOHOL, DROGE I DRUGA SREDSTVA
OVISNOSTI NA RADNOM MJESTU**

**UVODNE ODREDBE**

Članak 1.

Pravilnikom o testiranju na alkohol, druge i druga sredstva ovisnosti na radnom mjestu (u daljnjem tekstu; pravilnik) utvrđuje se sustav za provedbu mjera zabrane zloupotrebe alkohola, droga ili drugih sredstava ovisnosti na mjestima rada u vrijeme rada, način utvrđivanja prisutnosti alkohola, droga ili drugih sredstava ovisnosti u tijelu, krvi ili drugim tjelesnim tekućinama (u daljnjem tekstu: testiranje) za vrijeme rada, postupanje s osobama zatečenim na radnom mjestu pod utjecajem alkohola, droge i drugih zabranjenih supstanci u Centru za odgoj i obrazovanje Ivan Štark Osijek (u daljnjem tekstu: škola).

Svrha donošenja ovog pravilnika je poduzimanje zakonom propisanih mjera zaštite imovine škole i radnika zaposlenih u školi, te otkrivanje i suzbijanje pojave alkoholizma i pojave ovisnosti o opojnim drogama i psihotropnim tvarima u školi.

Članak 2.

Poslodavac je dužan upoznati radnika s odredbama akta iz članka 1. ovog pravilnika i to prilikom zasnivanja radnog odnosa.

Članak 3.

Propisane mjere i postupci sastavni su dio sustava unapređivanja sigurnosti i zdravlja radnika, sprječavanja ozljeda na radu, profesionalnih bolesti i drugih bolesti u vezi s radom, a odnose se na:

- zabranu rada i dolaska na posao pod utjecajem alkohola;

- zabranu unošenja i konzumacije alkoholnih pića na mjesta rada;

- utvrđivanje postupka provjere alkoholiziranosti;

-odgovorne osobe zaprovedbu mjera zabrane alkoholnih pića;

-zabranu provjere alkoholiziranosti;

-obavještavanje radnika o štetnosti ovisnosti i njihovom utjecaju na radnu sposobnost;

- suradnju ovlaštenika poslodavca sa stručnjakom zaštite na radu, specijalistommedicine rada i povjerenikom radnika za zaštitu na radu;

- mjere koje se provode nakon utvrđene alkoholiziranosti radnika.

Članak 4.

Odredbe ovog pravilnika odnose se na sve radnike škole,u radnom odnosu temeljem ugovora o radu i druge osobe koje bilo po kojoj osnovi rade u prostorijama i prostorima škole (u daljnjem tekstu: radnik).

**IZUZEĆA**

Članak 5.

Poslodavac ne smije provjeravati je li pod utjecajem drugih sredstava ovisnosti radnika, izuzev alkohola, koji mu je predao potvrdu da se nalazi u programu liječenja, odvikavanja ili rehabilitacije od ovisnosti te u izvanbolničkom tretmanu liječenja od ovisnosti i da uzima supstitucijsku terapiju, ali može zatražiti ocjenu zdravstvene i psihofizičke sposobnosti toga radnika za obavljanje povjerenih mu poslova.

Ocjenu zdravstvene i psihofizičke sposobnosti iz stavka 1. ovog članka daje specijalist medicine rada.

Potvrdu da se radnik nalazi u programu liječenja, odvikavanja ili rehabilitacije od ovisnosti, od­nosno u izvanbolničkom tretmanu liječenja od ovisnosti i da uzima supstitucijsku terapiju, izdaje ustanova kod koje se provodi program.

**ZABRANA KORIŠTENJA ALKOHOLA, DROGA ILI DRUGIH SREDSTAVA OVISNOSTI NA RADNOM MJESTU**

Članak 6.

Zabranjuje se unošenje i konzumiranje alkoholnih pića droga ili drugih sredstava ovisnosti na mjestima rada i u neposrednoj okolini školske zgrade.

Radnik ne smije biti na radnom mjestu pod utjecajem alkohola, droga ili drugih sredstava ovis­nosti, niti ih smije unositi na mjesta iz stavka 1. ovog članka.

Radi osiguranja sigurnosti i zdravlja svih zaposlenih, kao i očuvanja imovine radnik je dužan pridržavati se zabrane rada pod utjecanjem alkohola, droge i drugih zabranjenih supstanci. Postupanje radnika koje je suprotno ovome, smatra se postupkom koji ugrožava opću sigurnost i zdravlje radnika, te imovinu poslodavca.

Članak 7.

Pod pojmom „alkohol“ smatra se bilo koja vrsta alkoholnog pića.

Pod pojmom „droga ili drugo sredstvo ovisnosti“ misli se na bilo koju tvar prirodnog ili umjetnog porijekla, uključujući psihotropne tvari, uvrštene u Popis droga, psihotropnih tvari i biljaka iz kojih se može dobiti droga te tvari koje se mogu uporabiti za izradu droga,ili druge supstance koje imaju utjecaj na ponašanje i normalne psihofizičke karakteristike čovjeka.

Članak 8.

Stanjem pod utjecajem alkohola smatra se stanje pri kojem izmjerena vrijednost alkohola u izdahnutom zraku iznosi više od 0,0 mg/l, odnosno više od 0,0 g/kg težine u krvi.

Radnik koji je, neposredno prije dolaska na rad ili u vrijeme dnevnog odmora ili tjednog odmora konzumirao alkoholna pića u količinama koja bi mogla rezultirati koncetracijom većom od utvrđene u st.l. ovog članka, dužan se osobno ili telefonom javiti ovlašteniku poslodavca i priopćiti mu razlog odustajanja od dolaska na posao.

Stanje pod utjecajem droge je stanje koje se utvrdi odgovarajućim testiranjem, a pokazuje da osoba ima u tijelu nedozvoljenu ili zabranjenu drogu ili drugo sredstvo ovisnosti. Pozitivan preliminarni test mora se potvrditi potvrdnom metodom.

Pokazatelji ponašanja u smislu ovoga Pravilnika su znaci koji ukazuju da je osoba pod utjecajem alkohola, droge ili drugih sredstava ovisnosti, u smislu promijenjenog ponašanja, djelovanja ili ponašanja koje odstupa od uobičajenog.

**TESTIRANJE**

Članak 9.

U slučaju kada se sumnja da je radnik pod utjecajem alkohola ili pod utjecajem drugih sredstava ovisnosti, ovlaštenik ili neposredni ovlaštenik obvezan je zatražiti da se obavi alkotestiranje rad­nika ili potvrdi opravdanost sumnje da je radnik pod utjecajem drugih sredstava ovisnosti. Potrebu testiranja određuje odgovorna, odnosno ovlaštena osoba poslodavca sa svrhom zaštite zdravlja i sigurnosti svih radnika.

Testiranje se može zatražiti u tijeku radnog vremena, svakog radnog dana i u bilo kojoj radnoj sredini.

Testiranje ne treba radniku unaprijed najaviti.

Članak 10.

Ovlaštene osobe za provjeru alkoholiziranosti su osposobljeni ovlaštenici poslodavca.

Članak 11.

Testiranje se provodi i u slučaju ozljede na radu, sumnje da je radnik pod utjecajem sredstava ovisnosti, neprimjerenog ponašanja koje može biti uzrokovano uzimanjem sredstava ovisnosti kao i u svim drugim okolnostima kada je to potrebno i primjereno.

Članak 12.

Prisutnost alkohola u organizmu utvrđuje se instrumentom za otkrivanje prisutnosti alkohola u izdahnutom zraku – alkometrom. Alkometar mora udovoljavati mjeriteljskim zahtjevima propisanim Pravilnikom o mjeriteljskim zahtjevima za uređaje kojima se mjeri udio etilnog alkohola u izdahu ispitanika (Narodne novine broj 60/20.).

Prisutnost droge u organizmu utvrđuje se preliminarnom metodom, u slučaju pozitivnog testa po­trebno je provesti potvrdnu metodu u ovlaštenoj ustanovi.

Članak 13.

Utvrđivanje da li je radnik pod utjecajem alkohola i drugih sredstava ovisnosti obavlja:

- stručno osposobljena osoba poslodavca;

- ovlašteni specijalist medicine rada;

- zdravstvena ustanova s kojom poslodavac ima zaključen ugovor za preliminarno testira­nje;

- stručno osposobljena osoba iz ovlaštene ustanove ili tvrtke s kojom škola zaključi ugovor za preliminarno testiranje.

Članak 14.

Utvrđivanje da li je radnik pod utjecajem alkohola provodi se na mjestu rada radnika. Utvrđivanje da li je radnik pod utjecajem drugih sredstava ovisnosti obavlja ovlaštena zdravstvena ustanova.

Poslodavac i/ili neposredni ovlaštenik radnika obvezan je prisustvovati postupku utvrđivanja je li radnik pod utjecajem alkohola.

Postupku utvrđivanja mogu prisustvovati povjerenik radnika za zaštitu na radu i prisutni radnici.

Članak 15.

Prije početka testiranja radnik mora biti upoznat s postupkom testiranja.

Postupak testiranja na prisutnost alkohola opisan je u Postupovniku za testiranje na prisutnost alkohola u organizmu na radnom mjestu, koji je sastavni dio ovog Pravilnika (PRILOG l.). Testiranju mora nazočiti odgovorna osoba- ovlaštenik poslodavca koja obavlja testiranje i svjedok koga odabere ovlaštenik poslodavca.

Članak 16.

O provedenom testiranju osoba koja obavlja testiranje sastavlja zapisnik u najmanje dva primjerka od kojih jedan zadržava poslodavac, a jedan dobiva radnik. Zapisnik potpisuje ovlaštena osoba poslodavca, radnik i svjedok.

Zapisnik o testiranju na prisutnost alkohola u organizmu na radnom mjestu sastavni je dio ovog Pravilnika (PRILOG 2).

Članak 17.

Ako radnik odbije testiranje smatra se da je pod utjecajem alkohola, droge ili drugih zabranjenih tvari.

Ovlaštena osoba obavezna je napisati zapisnik o činjenici da je radnik odbio testiranje.

Članak 18.

Da bi izbjegao daljnje postupke, radnik koji je odbio testiranje, može na svoj trošak izvršiti analizu tjelesnih tekućina na prisutnost alkohola, droge ili drugih zabranjenih tvari u ovlaštenoj zdravstvenoj ustanovi uz prisutnost ovlaštene osobe poslodavca.

**UDALJENJE S RADNOG MJESTA**

Članak 19.

Poslodavac mora udaljiti s radnog mjesta radnika kod kojeg je utvrđena prisutnost alkohola, droge ili drugih zabranjenih tvari u skladu s ovim pravilnikom.

Poslodavac mora udaljiti s radnog mjesta i radnika koji se odbije podvrgnuti testiranju, a naročito ako mu ponašanje odstupa od uobičajenog.

Članak 20.

Ukoliko radnik odbije napustiti radno mjesto, poslodavac može koristiti usluge nadležne redarstvene službe.

Vrijeme koje radnik provede izvan rada radi utvrđivanja kršenja zabrane iz ovoga Pravilnika ne plaća se kao vrijeme provedeno na radu.

Članak 21.

Poslodavac treba radniku, kojeg udaljuje s radnog mjesta, ponuditi siguran prijevoz do mjesta stanovanja (na trošak radnika) ili pozvati člana obitelji, a ako radnik to odbije poslodavac ne snosi krivnju za postupanje radnika nakon što napusti mjesto rada. Konkretno postupanje je sastavni dio Zapisnika.

**MJERE**

Članak 22.

Rad pod utjecajem alkohola, droge ili drugih nedozvoljenih tvari smatra se težim kršenjem radne dužnosti.

Na ozljede koje zadobije radnik prilikom rada pod utjecajem alkohola, droge ili nedozvoljenih tvari u svezi potraživanja, primjenjuju se odredbe Zakona o obveznom zdravstvenom osiguranju (Narodne novine broj 80/13., 137/13., 98/19., i 33/23.) i Pravilnika o pravima, uvjetima i načinu ostvarivanja prava iz obveznoga zdravstvenoga osiguranja u slučaju ozljede na radu i profesionalne bolesti (Narodne novine broj 75/14. i 154/14.).

Radnik koji radeći po utjecajem alkohola, droge ili nedozvoljenih tvari prouzroči štetu poslodavcu ili trećoj osobi, mora tu štetu nadoknaditi.

Poslodavac utvrđuje mjere – sankcije za radnika koji je prekršio zabranu rada pod utjecajem alkohola, droge, odnosno drugih zabranjenih tvari ovisno o utvrđenoj vrijednosti alkohola.

Članak 23.

Mjere izrečene radniku mogu biti usmeno upozorenje uz savjet radniku i privremeno udaljavanje s mjesta rada, pismeno upozorenje radniku uz zabrana rada i privremeno udaljavanje s radnog mjesta, te upozorenje o mogućnosti otkaza ugovora o radu ili mjere obveznog liječenja pri ponov­nom kršenju zabrane.

Članak 24.

Radniku kojem se prilikom testiranjana prisutnost alkohola u organizmu utvrdi vrijednost alkohola u izdahnutom zraku viša od 0,0 mg/l (00 g/kg težine u krvi), izriče se mjera ovisno o stupnju alkoholiziranosti, sukladno dogovorno utvrđenim stupnjevima alkoholiziranosti između škole i Sindikata:

1. Pripito stanje: do 0,5 mg/l (do 0,5 g/kg težine u krvi);
2. Pijano stanje: 0,51 > mg/l (0,5 > g/kg težine u krvi).

Članak 25.

Mjere koje se mogu izreći radniku zbog utvrđene vrijednosti alkohola u izdahnutom zraku više od dozvoljene su:

|  |  |  |  |  |
| --- | --- | --- | --- | --- |
| Stupanj alkoholiziranosti | Prvi prekršaj | Drugi prekršaj | Treći prekršaj | Četvrti prekršaj |
| Pripito stanje | Usmena opomena uz savjetovanje radnika – privremeno udaljavanje s radnog mjesta | Pisana opomena uz zabranu nastavka rada – privremeno udaljavanje s radnog mjesta | Privremeno udaljavanje s radnog mjesta uz pisano upozorenje o mogućnosti otkaza ili mjere obveznog liječenja pri ponovnom kršenju zabrane | Mjera otkaza |
| Pijano stanje | Zabrana nastavka rada s privremenim udaljavanjem s radnog mjesta uz pisanu opomenu I upozorenje o mogućnosti otkaza za ponovno kršenje zabrane | Mjera otkaza |  |  |

Članak 26.

Izrečene mjere se unose u dosje radnika, izriče ih ravnatelj na temelju Zapisnika o ispitivanju na prisutnost alkohola (Prilog 2. Pravilnika).

lzrečena mjera usmene opomene pri alkoholiziranosti - Pripito stanje (u tabeli: Stupanj alkoholiziranosti – Pripito stanje – Prvi prekršaj) ima učinak u trajanju od jedne godine, nakon čega njen učinak prestaje.

Ako radnik počini ili bude zatečen u novom prekršaju u razdoblju od izricanja mjere i stavka 2. ovog članka, do roka njenog učinka, mjera se pisano unosi u dosje radnika trajno.

Članak 27.

Škola poduzima i preventivne mjere kroz obavješćivanje radnika o štetnosti ovisnosti i njihovom utjecaju na radnu sposobnost putem korištenja odgovarajućeg propagandnog materijala ustanova koje se bave prevencijom ovisnosti, organiziranjem razgovora, predavanja i slično.

Provedbu preventivnih mjera organizira školakroz suradnju sa specijalistom medicine rada s kojim je ugovorena usluga specifične zdravstvene zaštite te s povjerenikom radnika za zaštitu na radu.

Članak 28.

Izmjene i dopune ovog Pravilnika obavljaju se na način na koji je donesen.

Pravilnik je dostupan radnicima putem oglasne ploče i web stranice škole. Primjerak Pravilnika uručuje se povjereniku za zaštitu na radu.

Članak 29.

Izrazi koji se koriste u ovom pravilniku, a koji imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način i muški i ženski rod.

Članak 30.

Ovaj Pravilnik objavljen je na oglasnoj ploči škole dana 04. ožujka 2024. godine te tim danom stupa na

snagu.

U Osijeku, 04. ožujka 2024. godine

KLASA: 600-04/24-03/03

URBROJ: 2158-127-24-01-06

 Predsjednica Školskog odbora:

 Danijela Buinac, mag. iur.

**Prilog 1.**

**Postupovnik za testiranje na prisutnost alkohola u organizmu na radnom mjestu**

Ovim Postupovnikom za testiranje na prisutnost alkohola u organizmu na radnom mjestu u Centru za odgoj i obrazovanje Ivan Štark Osijek (u daljnjem tekstu: škola) propisuje se način utvrđivanja prisutnosti alkohola u tijelu, krvi ili drugim tjelesnim tekućinama (u daljnjem tekstu: testiranje) za vrijeme rada na mjestima rada.

Članak 1.

Pod pojmom alkohola smatra se bilo koja vrsta alkoholnog pića.

Stanjem pod utjecajem alkohola smatra se stanje pri kojem izmjerena vrijednost alkohola u

izdahnutom zraku iznosi više od 0,0 mg/l, odnosno više od 0,0 g/kg težine u krvi.

Članak 2.

Testiranje alkoholiziranost obavlja se kao redovna dnevna preventivna aktivnost u nenajavljeno vrijeme na mjestima rada i neposrednog okoliša školske zgrade u vrijeme koje, prema vlastitoj procjeni odredi ovlaštena osoba.

Izvanredno testiranje alkoholiziranosti obavlja se prema potrebi kada je ovlaštena osoba zatekla radnika da konzumira alkoholna pića ili se po ponašanju radnika može zaključiti da je konzumirao alkoholna pića.

Naročita se pažnja posvećuje sprječavanju dolaska radnika na posao u alkoholiziranom stanju i testiranju alkoholiziranosti prije ili na početku rada.

Testiranje alkoholiziranosti obavezno se obavlja u slučaju nastanka ozljede na radu.

Članak 3.

Svi radnici škole u radnom odnosu temeljem ugovora o radu i druge osobe koje po bilo kojoj osnovi rade u prostoru i neposrednom okolišu školske zgrade podložni su testiranju.

Članak 4.

Za testiranje alkoholiziranosti radnika koristi se uređaj sukladan propisima.

Članak 5.

Ovlaštene osobe zatestiranje alkoholiziranosti su osposobljeni ovlaštenici poslodavca.

Ovlaštene osobe za testiranje alkoholiziranosti moraju biti posebno obučene za rukovanje instrumentom koji se koristi u provjeri.

Osim ovlaštene osobe u testiranju sudjeluje i svjedok koga odabere ovlaštena osoba koji svojim potpisom ovjerava postupak i rezultate provjere.

Članak 6.

U svakom slučaju iz članka 2. ovog Postupovnika postupak testiranja alkoholiziranosti provodi

se samo uz pristanak radnika.

U slučaju da radnik odbije pristupiti testiranju, prema odredbama članka 59. Zakona o zaštiti na radu smatra se da je radnik po utjecajem alkohola.

Samo testiranje provodi se u zatvorenom prostoru ili automobilu vođeni računa o mogućoj povredi dostojanstva radnika.

Članak 7.

O tijeku testiranja sastavlja se pisani dokument u formi Zapisnika o testiranju alkoholiziranosti

koji sadrži podatke o ispitaniku, izjavu o pristanku ili odbijanju testiranja i konzumaciji alkoholnih pića, instrumentu kojim se obavlja testiranje i okolnostima koje mogu utjecati na

testiranje alkoholiziranosti.

Po završetku testiranja odgovorna ovlaštena osoba ispitaniku priopćava rezultat testiranja i u slučaju utvrđene alkoholiziranosti upozorava ga se da je time počinio povredu radne dužnosti i da će sukladno tome biti privremeno udaljen s rada kao i da će protiv njega biti poduzete odgovarajuće disciplinske mjere.

Potom se pristupa konfirmaciji rezultata testiranja potpisom Zapisnika od strane odgovorne ovlaštene osobe, prisutnog svjedoka i ispitanika.

U slučaju odbijanja testiranja ili negiranja rezultata testiranja te odbijanja potpisana Zapisniku o testiranju upisuju se utvrđene činjenice, potpisuju ga ovlaštena odgovorna osoba i svjedok i

poduzimaju propisane mjere prema ispitaniku. Sam nedostatak potpisa radnika ne utječe na vjerodostojnost dokaza o alkoholiziranosti.

Na testiranje alkoholiziranosti može biti pozvan i radnik koji se nalazi u postupku liječenja, odvikavanja i rehabilitacije od ovisnosti u odgovarajućoj ustanovi.

Članak 8.

Radnika za kojeg je provjerom utvrđeno da je pod utjecajem alkohola odgovorna osoba privremeno udaljuje s mjesta rada i organizira prijevoz alkoholiziranog radnika do mjesta stanovanja.

Odgovorna ovlaštena osoba Poslodavca treba radniku, kojeg udaljuje s radnog mjesta ponuditi

siguran prijevoz do mjesta stanovanja (na trošak radnika) ili pozvati člana obitelji, a ako radnik

to odbije škola ne snosi krivnju za postupanje radnika nakon što napusti mjesto rada. Konkretno postupanje je sastavni dio zapisnika.

Radnika za kojeg je utvrđeno da je pod utjecajem alkohola dužan je prekinuti rad odmah po primitku naloga odgovornog radnika o udaljavanju s rada.

Ako radnik odbije napustiti mjesto rada, odgovorna ovlaštena osoba koja provodila testiranje

pozvat će mjerodavnu redarstvenu službu.

Članak 9.

Odgovorna ovlaštena osoba Zapisnike o obavljenim testiranjima alkoholiziranosti dostavlja u tajništvo škole, a u slučaju utvrđene alkoholiziranosti uključujući i odbijanje radnika da pristupi testiranju uz zapisnik se sastavlja i zahtjev za pokretanje postupka zbog povrede radne obveze.

Članak 10.

Mjere koje se provode nakon utvrđene alkoholiziranosti radnika i postupak zbog povrede radne obveze pokreće se i vodi na način utvrđen Zakonom o radu, Pravilnikom o radu i Pravilnikom o testiranju na alkohol, droge i druga sredstva ovisnosti na radnom mjestu u Centru za odgoj i obrazovanje Ivan Štark Osijek.

Članak 11.

Izmjene i dopune ovog Postupovnika obavljaju se na način na koji je donesen. Ravnatelj škole osigurava da je jedan primjerak Postupovnika dostupan radnicima, a jedan se primjerak uručuje povjereniku radnika za zaštitu na radu.

Članak 12.

Ovaj Postupovnik obavljen je dana 04. ožujka 2024. godine te stupa na snagu dana istog dana.

 Predsjednica Školskog odbora:

 Danijela Buinac, mag. iur.

**Centar za odgoj i obrazovanje Ivan Štark Osijek Prilog 2.**

**ZAPISNIK O ISPITIVANJU ALKOHOLIZIRANOSTI**

Ispitivanje je obavljeno na temelju odredaba članka 59. Zakona o zaštiti na radu (Narodne novine broj 71/14., 118/14., 154/14., 94/18. i 96/18.) i Pravilnika o testiranju na alkohol, droge i druga sredstva ovisnosti na radnom mjestu u Centru za odgoj i obrazovanje Ivan Štark Osijek

Ime i prezime ispitanika:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto ispitivanja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum i vrijeme ispitivanja: \_\_\_.\_\_\_.20\_\_\_., \_\_\_.\_\_\_ sati.

**Radnik je upozoren na odredbe članka 59. Zakona o zaštiti na radu prema kojem će se, ako odbije provjeru, smatrati da je pod utjecajem alkohola.**

**Radnik je: PRISTUPIO PROVJERI- ODBIO PRISTUPITI PROVJERI.**

Prema izjavi radnika, radnik JE UZIMAO – NIJE UZIMAO alkoholna pića PRIJE RADA– ZA

VRIJEME RADA,

koja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vrijeme uzimanja\_\_\_\_\_\_\_\_\_ sati,

u količini\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ili

drugo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 ➢ Ispitanik JE – NIJE zatečen u konzumaciji alkohola, te je provjera obavljena 15

minuta nakon konzumacije.

 ➢ Ispitanik JE PUŠAČ – NIJE PUŠAČ, pušio je prije \_\_\_\_\_\_sati\_\_\_\_\_\_minuta,

ZATEČEN DA PUŠI, te je provjera obavljena 10 minuta nakon pušenja.

Dane su upute o upotrebi alkometra \_\_\_\_\_\_\_\_\_\_\_\_\_\_\_\_\_\_\_, koji je upotrijebljen u \_\_\_.\_\_\_ sati.

Uvidom u alkometar utvrđena je količina alkohola od \_\_\_.\_\_\_ g/kg, te se utvrđuje dai spitanik JE - NIJE pod utjecajem alkohola.

Ispitanik PORIČE – NE PORIČE da je pod utjecajem alkohola, te PRIHVAĆA –

NE PRIHVAĆA rezultat ispitivanja alkoholiziranosti.

Ispitaniku je priopćeno da **JE- NIJE** počinio povredu radne obaveze, te da će zbog povrede biti

poduzete mjere sukladno odredbama Zakona o radu, Pravilnika o radu Centra za odgoj i obrazovanje Ivan Štark Osijek i Pravilnika o testiranju na alkohol, droge i druga sredstva ovisnosti na random mjestu u Centru za odgoj i obrazovanje Ivan Štark Osijek.

**Radniku, koji se udaljuje s radnog mjesta:**

 **PONUĐEN JE SIGURAN PRIJEVOZ OD POSLODAVCA do mjesta stanovanja**

**(na trošak radnika);**

 ➢Radnik JE ODBIO–JE PRIHVATIO siguran prijevoz od poslodavca do mjesta stanovanja (na trošak radnika);

**POZVAN ČLAN OBITELJI;**

 ➢Radnik JE ODBIO–JE PRIHVATIO pozivanje člana obitelji.

Napomena:

U Osijeku, \_\_\_.\_\_\_. 20\_\_\_. godine.

Potpis ispitanika/ce:

\_\_\_\_\_\_\_\_\_\_\_\_\_\_\_\_

Svjedok/inja:

\_\_\_\_\_\_\_\_\_\_\_\_\_\_\_\_

Ispitivanje obavio/la:

\_\_\_\_\_\_\_\_\_\_\_\_\_\_\_\_\_